open-index/open-wikipedia-markdown huggingface dataset:
Pobo siciliano

Os **sicilianos** (en siciliano: *siciliani*) son o pobo nativo de Sicilia, unha illa mediterránea de Italia, a meirande do mar Mediterráneo, así como a meirande e máis poboada rexión autónoma de Italia.

## Diáspora 
En 2008, o número de sicilianos no estranxeiro superou o millón de persoas. Os países cunha maior poboación de sicilianos son os Estados Unidos, Alemaña, Bélxica, Suíza, a Arxentina, o Uruguai, 
o Brasil, Francia e o Canadá. A poboación da diáspora sen incluír a dos Estados Unidos é de 629.114 individuos.

Nos Estados Unidos, os sicilianos americanos son un gran subconxunto de estadounidenses cuxos antepasados ​​proviñan de Sicilia. Este grupo é quizais a maior parte da diáspora siciliana.

Toda a poboación autóctona de Malta é de orixe siciliana, mais os malteses xeralmente non se considera sicilianos por mor de séculos de separación cultural e xeográfica, e ao feito de que a a súa lingua nativa evolucionou a partir do árabe siciliano no canto do italodálmata, como o moderno siciliano.

## Notas 
## Véxase tamén 
### Outros artigos 
* Sicilia
* Grupos étnicos de Europa
### Bibliografía 
* Valenza, Giuseppe. *ELAMITI ELIMIOTI ELIMI* *Il teatro genealogico degli Elimi nel crocevia del Mediterraneo*. Prefazione Vaccarella, Ilaria.2022. ISBN 978-88-908854-2-6
Mainland, Shetland

[miniatura|Os cantíls de Eshaness, [Mainland Norte]]
**Mainland** é a illa principal das Illas Shetland, en Escocia. A illa contén o único burgh, Lerwick, das Shetland, e é o centro do transbordador das Shetland e as conexións aéreas.

## Xeografía 
Ten unha superficie de 970&nbsp;km², o que a converte na terceira illa escocesa máis grande e a quinta máis grande das Illas Británicas logo de Gran Bretaña, Irlanda, Lewis e Harris e Skye.

Mainland pode ser dividida en catro seccións.
* A longa península meridional, ao sur de Lerwick, ten unha mestura de páramos e terras de cultivo e contén moitos sitios arqueolóxicos importantes.
** Bigton
** Sandwick 
** Scalloway
** Sumburgh
* Mainland Central ten máis terras cultivadas e algunhas plantacións de bosques.
* Mainland Occidental
** Aith
** Walls
** Sandness
* Mainland Norte – en particular a gran península Northman, conectada á Mainland por un estreito istmo en Mavis Grind, é salvaxe, con moitos páramos e acantíls costeiros. Mainland Norte alberga Sullom Voe, cuxo terminal petroleiro é unha fonte importante de emprego para os insulares.
** Brae
** North Roe
** Vidlin

Esta illa é a segunda máis poboada das illas de Escocia, e tiña 18.765 residentes en 2011  comparado cos 17.550 en 2001.

## Notas
## Véxase tamén
### Outros artigos
### Ligazóns externas
Illa Salisbury, Rusia

**Illa Salisbury**, (ruso: **Остров Солсбери**; *Ostrov Solsberi*) é unha illa situada na zona central da Terra de Francisco Xosé, Rusia.

A illa Salisbury é relativamente grande e longa, cunha superficie de 960&nbsp;km². O seu punto máis alto ten 482 m e practicamente toda a superficie da illa está cuberta de xeo.

A illa Salisbury é parte do subgrupo da terra de Zichy do arquipélago de Francisco Xosé. Ten moi pouco mar aberto ao redor dela, quedando atrapada entre a illa Luigi e a illa Champ nas súas beiras suroeste, illa Ziegler no nordés e illa Wiener Neustadt no leste.

Esta illa nomeouse así polo profesor de xeoloxía Rollin D. Salisbury (1858-1922), da Universidade de Chicago. Salisbury foi o segundo ao mando na expedición de socorro de Peary.

A illa de Salisbury no arquipélago de Francisco Xosé non debe confundirse coa illa Salisbury do Canadá.

## Illas adxacentes 
* **Illa Elisabeth** (Остров Елизаветы; Ostrov Yelizavety) é unha illa de 5&nbsp;km de forma de forma oval situada a 7&nbsp;km do extremo noroccidental da illa Salisbury. Non glaciarizada o seu punto máis alto ten 121 m. Esta illa foi chamada así pola arquiduquesa Elisabeth Marie de Austria, filla de Rodolfo, príncipe herdeiro de Austria, despois de que nomeara a illa de Rudolf, a illa máis setentrional da terra de Francisco Xosé.
* **Ostrova Kuchina** (Острова Кучина). Estes son dous illotes moi pequenos da costa nordés da illa de Salisbury; un deles está moi preto da beira. Foron nomeados na honra do explorador ártico ruso Alexander Kuchin, o único ruso na expedición de Amundsen ao Polo Sur no Fram. Kuchin perdeuse na malograda expedición de Vladimir Rusanov de Spitsbergen no barco Gerkules en 1912.

miniatura|left|400px|Varias illas da Terra de Francisco Xosé conxeladas

## Véxase tamén
### Outros artigos
* Terra de Francisco Xosé
Illa Ángel de la Guarda

A **Illa Angel de la Guardia**, é unha grande illa no Golfo de California (Mar de Cortés) ao leste de Baía de Los Ángeles no noroeste de México, separada da Península de Baixa California pola Canle de Ballenas. É a segunda máis grande das once Illas Midriff ou Illas Grandes. forma parte do estado de Baixa California, localizado ao noroeste da Illa Tiburón. A illa está deshabitada, e é unha reserva biolóxica chamada Parque Nacional Isla Angel de la Guarda. A illa é parte do concello de Mexicali.

O nome da súa parte norte en seri é **Xazl Iimt**  *fogar dos pumas*, e o da súa parte sur **Tjamojíil Yacáai**  *onde segue a chopa*.

## Xeografía 
Ten unha superficie de 931&nbsp;km², cunha cadea de montañas que percorre toda a súa lonxitude de 69&nbsp;km, e que alcanza unha altitude máxima de 1.313 m sobre o nivel do mar. O seu largo máximo é de 21&nbsp;km. A illa é extremadamente seca, sen fontes de auga doce, salvo as producidas polas escasas choivas. Malia isto, a illa conta cunha diversa variedade de flora e fauna nativas, entre as cales atópanse numerosas especies endémicas. Está deshabitada, pero hai unha base baleeira na parte norte da illa, Puerto Refugio.

miniatura|left | 320px | Seccións medias e meridionais da Illa Angel de la Guarda.
Gran parte da illa é inaccesible debido ás montañas en ou preto da beira, especialmente na costa oeste. Hai algunhas áreas planas na costa nas saídas dos abanos creados polos sedimentos. Estes abanos aluviais atópanse sobre todo na costa leste, pero un grande atópase na costa oeste, onde a illa estréitase no medio. Gran parte da xeoloxía da illa está formada por depósitos de area volcánica e aluvial.

## Notas
## Véxase tamén
### Outros artigos
* Concello de Mexicali

### Ligazóns externas
* Dicionario Seri-Español-Inglés 
* México Desconocido
Flevopolder

miniatura|right|220px|Vista aérea do Flevopólder
**Flevopolder** é unha superficie de varios pólders en terras gañadas ao mar situada na provincia de Flevoland nos Países Baixos. Flevopolder componse de dous pólders, o pólder meridional (Zuidelijk) drenado e construído en 1968 e o oriental (Oostelijk) finalizado antes en 1955. A diferenza doutros pólders, Flevopolder está rodeado completamente por auga, polo cal pode dicirse que é unha illa, ás veces é considerada a illa artificial máis grande do mundo. Flevopolder xunto co Noordoostpolder, forman a provincia de Flevoland xa que esta está feita enteiramente de pólders.

## Nome 
O nome de "Flevopolder" tómase do antigo lago Flevo que foi secado enteiramente pola construción de terras gañadas ao mar. Actualmente o Flevopolder sitúase nunha gran parte do orixinal lago Flevo.

## Fontes fluviais 
Flevopolder está completamente rodeado por auga, bañado polos lagos de Ketelmeer, Vossemeer, Drontermeer, Veluwe, Wolderwijd, Nuldernauw, Nijkerkernauw, Eemmeer, Gooimeer, Markermeer, IJmeer e o IJsselmeer

## Notas
## Véxase tamén
### Outros artigos
### Ligazóns externas
*https://web.archive.org/web/20151011081511/http://www.ookflevoland.nl/en/
A Cheira

O topónimo **A Cheira** pode referirse a:

;En Galiza
***A Cheira**, lugar da parroquia de Fisteus, no concello de Curtis;
***A Cheira**, lugar da parroquia de Burgueira, no concello de Oia;
***A Cheira**, lugar da parroquia de San Mateo de Oliveira, no concello de Ponteareas.

## Véxase tamén
### Outros artigos
***A Cheiriña**, lugar da parroquia de Valeixe, no concello da Cañiza;
***A Choeira**, lugar da parroquia de Almeiras, no concello de Culleredo.
Aeroporto de Zadar

O **aeroporto de Zadar** (IATA: **ZAD**, ICAO: **LDZD**) é o aeroporto internacional que serve á cidade croata de Zadar. Está situado en Zemunik Donji, a 8&nbsp;km do centro de Zadar.

## Historia 
A comezos de 1936 Zadar tivo voos comerciais regulares operados por Ala Littoria.

O aeroporto de Zadar foi un dos poucos do mundo onde a pista de rodaxe cruzaba unha estrada pública. Esta estrada pechouse o 7 de abril do ano 2010 debido aos termos negociados coa Unión Europea durante as negociacións do ingreso de Croacia.

O aeroporto serviu como unha antiga base da escola de voo de Lufthansa InterCockpit e aínda serve como unha base de adestramento para a Forza Aérea de Croacia. Dende principios de abril de 2013 Zadar é unha base de Ryanair, que ten alí estacionado un Boeing 737-800. O aeroporto opera a 16 destinos europeos en Alemaña, Irlanda, Reino Unido, Francia, Bélxica, Dinamarca, Suecia e Noruega.

## Aeroliñas e destinos
## Notas 
## Véxase tamén 
### Ligazóns externas 
* Web do aeroporto
Illa Russell, Nunavut

A **illa Russell** é unha illa deshabitada do Arquipélago Ártico Canadense na rexión de Qikiqtaaluk de Nunavut, Canadá. Atópase na Canle Parry, separado do extremo norte da illa Illa Príncipe de Gales pola estreita Canle Baring. A illa é de forma irregular, cun istmo 1´1 quilómetros de ancho que une a porción máis occidental (que é unha terceira parte) coa porción máis grande da illa. Cunha superficie total de 940&nbsp;km², é a illa máis grande da costa da illa Príncipe de Gales.

William Edward Parry foi o primeiro europeo en ver a illa en 1819.

## Notas 
## Véxase tamén 
### Outros artigos 
* Illas Árticas do Canadá

### Ligazóns externas 
* Russell Island (Nunavut) in the Atlas of Canada - Toporama; Natural Resources Canada
* Russell Island (Nunavut) (off Devon Island) in the Atlas of Canada - Toporama; Natural Resources Canada
* Russell Island (Nunavut) (West Foxe Islands) in the Atlas of Canada - Toporama; Natural Resources Canada
Illa Umboi

A **illa Umboi** (, tamén chamada **Rooke** ou **Siassi**) é unha illa volcánica situada entre a parte continental de Papúa-Nova Guinea e a illa de Nova Bretaña. Está separada de Nova Bretaña polo estreito Dampier e ten unha altura máxima de 1.548 metros. Umboi é un complexo volcánico do Holoceno sen erupcións en tempos históricos. Un complexo volcánico refírese ao conxunto extenso de centros volcánicos maiores e menores relacionados e asociados con lava e fluxos piroclásticos.

Dise (por parte dalgúns nativos e por algúns investigadores estadounidenses) que é o fogar da «ropen», unha criatura nocturna, tipo de morcego, que se alimenta de peixes.

## Notas 
## Véxase tamén 
### Outros artigos 
* Nova Bretaña
Bengkalis Regency

A illa de **Bengkalis** atópase no estreito de Malaca, fronte á costa leste da illa de Sumatra, a uns 200&nbsp;km ao oeste de Singapur. Esténdese por 68&nbsp;km de longo en dirección noroeste-sueste e ten un largo de 19&nbsp;km nun eixe leste-oeste. Ten unha elevación que oscila entre 100 m. e 200 m.

## División administrativa 
Administrativamente, a illa é parte do Kabupaten de Bengkalis na provincia de Riau.

## Xeografía 
A illa está separada de Sumatra polos Estreito de Bengkalis e de Padang. É de formación coralina, plana e pantanosa. Está suxeita a fortes precipitacións.

Na costa leste atópase a praia de Selat Baru, de 4&nbsp;km de longo, bordeada por pobos tradicionais. Preto da praia, hai un arroio que os lugareños chaman "sungai Liong", e no que se alzan uns 3.000 peixes da especie "kakap putih".

## Notas 
## Véxase tamén
Miguel Gato

**José Miguel Gato Luaces**, nado en Ortigueira en 1946 e finado en Madrid o 19 de novembro de 2010 foi un xornalista e cineasta galego.

## Traxectoria 
Estudou na Escola Oficial de Cinematografía ata o peche do centro e formou parte do movemento do cinema galego xurdido na década de 1970. Tras varios traballos en filmes doutros directores realizou e coescribiu con Francisco Taxes a curtametraxe *A tola* (1974), que foi proxectada nas Xornadas de Cine de Ourense antes de ser censurada e secuestrada. O filme non se conserva.

Traballou ademais como xornalista cinematográfico en diversas revistas e suplementos culturais e como guionista en Televisión Española, Telemadrid e ETB.

## Filmografía 
* *A tola* (1974)
* *O herdeiro* (1976)
* *Eguas preñadas polo vento* (1977)
* *Os cigarróns (Viejas costumbres gallegas)* (1977)
* *Pesquisas. O caso das galiñas aforcadas* (1991)

## Notas 
## Véxase tamén 
### Bibliografía 
* 
### Ligazóns externas 
* José Miguel Gato Luaces, pionero del cine gallego en Galicia Dixital
* Ficha na AVG
Marián Ferreiro Díaz

**Marián Ferreiro Díaz**, nada en Narón o 1 de outubro de 1977, é unha política galega de Terra Galega.

## Traxectoria 
Estudou o Bacharelato no Instituto das Telleiras. Foi dependenta de comercio e administrativa do Concello de Narón (2006-2015). Nas eleccións municipais de 2015 presentouse como número 2 na candidatura de Terra Galega que encabezaba Xosé Manuel Blanco e foi elixida concelleira. Foi concelleira de Cultura e primeira tenenta de alcalde. En setembro de 2017, logo da renuncia ao cargo de Xosé Manuel Blanco por idade, foi elixida alcaldesa de Narón o 23 de setembro.

Nas eleccións municipais de 2019 acadou de novo a alcaldía e igualmente nas de 2023.

## Notas 
## Véxase tamén 
### Outros artigos 
* Eleccións municipais en Narón
Eric Voegelin

**Eric Voegelin**, nado en Colonia o 3 de xaneiro de 1901 e finado en Stanford, California o 19 de xaneiro de 1985, foi un sociólogo alemán. Educouse en ciencias políticas na Universidade de Viena, onde se converteu en profesor asociado desa especialidade na súa facultade de dereito. En 1938, xunto coa súa muller, fuxiu das forzas nazis que entraran en Viena. Emigraron aos Estados Unidos converténdose en cidadáns estadounidenses no ano 1944. Voegelin pasou a meirande parte da súa carreira académica na Univesidade Estatal de Louisiana, na Universidade de Múnic, e na Intitución Hoover da Universidade de Stanford.

## Obras 
* *Über die Form des amerikanischen Geistes*. J. C. B. Mohr (Paul Siebeck). Tubinga, 1928.
* *Rasse und Staat*.  J. C. B. Mohr (Paul Siebeck). Tubinga, 1933.
* *Die Rassenidee in der Geistesgeschichte von Ray bis Carus*. Junker & Duennhaupt. Berlín, 1933.
* *Der Autoritäre Staat*. Springer. Viena, 1936.
* *Die politischen Religionen*. Bermann-Fischer. Viena, 1938.
* *The New Science of Politics: An Introduction*. University of Chicago Press. Chicago, 1952.
* *Israel and Revelation*. Louisiana State University Press. Vol. I de *Order and History*. Baton Rouge, 1956.
* *The World of the Polis*. Louisiana State University Press. Vol. II de *Order and History*. Baton Rouge, 1957.
* *Plato and Aristotle*. Louisiana State University Press. Vol. III de *Order and History*. Baton Rouge, 1957.
* *Die Neue Wissenschaft der Politik/Eine/Einfuehrung*. Pustet. Múnic, 1959.
* *Wissenschaft, Politik, und Gnosis*. Koesel. Múnic, 1959.
* *Anamnesis: Zur Theorie der Geschichte and Politik*. R. Piper & Co., Verlag. Múnic, 1966.
* *The Ecumenic Age*. Louisiana State University Press. Vol. IV de *Order and History*. Baton Rouge, 1974.
* *From Enlightenment to Revolution*. Editado por John H. Hallowell. Duke University Press. Durham (EEUU), 1975.
* *Conversations with Eric Voegelin*. Editado por Eric O'Connor. Thomas More Institute. Montreal, 1980.
* *The collected work or Eric Voegelin*. University of Missouri Press. Columbia (Missouri, EEUU), 2002. 34 volumes.

## Notas 
## Véxase tamén 
### Ligazóns externas 
* Rexistro dos artigos de Eric Voegelin (1901–1997) en Hoover Institution Archives, Universidade Stanford Stanford, CA, 2012 (120 PDFs).
* Artigos de Eric Voegelin en Hoover Institution Archives
* Eric-Voegelin-Archiv
* The Eric Voegelin Institute, LSU 
* The Centre of Eric Voegelin Studies (EVS), Ghent University 
* Eric Voegelin Study Page
* An Eric Voegelin page 
* Intellectual Conservatives Greatest Works No 23
* Voegelin—Research News
Illa Jens Munk

A **illa Jens Munk** é unha das illas árticas canadenses na rexión de Qikiqtaaluk, Nunavut, Canadá. É unha illa deshabitada na costa da illa de Baffin. Ten unha superficie de 920&nbsp;km².

A illa noméase na honra do explorador danés Jens Munk quen buscou a Pasaxe Noroeste en 1619-20.

A illa actualmente non ten poboación residente permanente. Historicamente, con todo, era a localización de **Kapuivik**, un campo da caza que agora é un sitio importante da arqueoloxía para a cultura Dorset e Predorset. Kapuivik foi tamén o lugar de nacemento do director de cine Zacharias Kunuk.

## Notas 
## Véxase tamén
A Chousa Grande

O topónimo **A Chousa Grande** pode referirse a:

;En Galiza
***A Chousa Grande**, lugar da parroquia dos Vilares, no concello de Guitiriz;
***A Chousa Grande**, lugar da parroquia de Vilarmaior, no concello de Vilarmaior.

## Véxase tamén
### Outros artigos
Choias

O termo **Choias** pode referirse a:

***Buraca das Choias**, cova situada en Visuña (Folgoso do Courel);
***Cova das Choias**, en Óutara (A Pobra do Brollón);
***Cova das Choias**, na serra da Urdiñeira, entre as parroquias de Trasestrada (Riós) e Parada da Serra (A Gudiña).

Como topónimo, pode referirse a:

;En Galiza
***Choias**, lugar da parroquia de Artes, no concello de Carballo.

## Véxase tamén
### Outros artigos
***A Choia**, lugar da parroquia de Mourentán, no concello de Arbo.
Chousela

O topónimo **Chousela** pode referirse a:

;En Galiza
***Chousela**, lugar da parroquia de Magazos, no concello de Viveiro;
***A Chousela**, lugar da parroquia de Piñeira de Arcos, no concello de Sandiás.

## Véxase tamén
### Outros artigos
Rangsang

**Rangsang** (en indonesio: *Pulau Rangsang*) é unha illa no estreito de Malaca, preto da costa leste da illa de Sumatra en Indonesia. A súa superficie é de 908 km², sendo a quinta illa máis grande dunha serie de illas que se atopa fronte á costa de Sumatra, da que está separada por só uns poucos quilómetros. Esta xusto ao norte da illa Tebing Tinggi e ao leste das illas Karimun e Saban no arquipélago Riau. Un buque de guerra da Mariña de Indonesia ten o mesmo nome da illa (*KRI Pulau Rangsang*). Ten 60&nbsp;km de longo, e ata 18&nbsp;km de larga e completamente chá.

Administrativamente, a illa pertence ao distrito de goberno (*Kabupaten*) *Meranti Kepulauan* da provincia das illas Riau e componse de dous sub-distritos (*Kecamatan*) *Rangsang* e *Rangsang Barat* con 57.876 habitantes (2007). As dúas cidades principais son Tanjung Samak na costa sueste e Banto no oeste da illa.

## Notas
## Véxase tamén
A Choza

Como topónimo **A Choza** pode referirse a:

;En Galiza
***A Choza**, lugar da parroquia do Couto, no concello da Cañiza;
***A Choza**, lugar da parroquia de Vidal, no concello de Trabada.

## Véxase tamén
### Outros artigos
Chozas

Como topónimo **Chozas** pode referirse a:

;En Galiza
***Chozas**, lugar da parroquia de Goiriz, no concello de Vilalba;
***As Chozas**, lugar da parroquia de Escuadra, no concello da Lama.

## Véxase tamén
### Outros artigos
A Chouzana

O topónimo **A Chouzana** pode referirse a:

;En Galiza
***A Chouzana**, lugar da parroquia do Río, no concello de Vilamarín;
***A Chouzana**, lugar da parroquia de Armariz, no concello de Xunqueira de Ambía.
Lulás, San Mamede de Lousada, Carballedo

**Lulás** é un lugar da parroquia de San Mamede de Lousada, no concello de Carballedo na comarca de Chantada. Segundo o INE en 2016 tiña 14 habitantes (7 mulleres e 7 homes).

## Toponimia
O topónimo fai referencia a terras abundantes en  (xoio, cizaña) ou pode estar relacionado co nome antigo . Ningún outro lugar de Galicia leva este nome de Lulás, só hai un Lulaíños na veciña parroquia de Santiago de Lousada.

## Notas 
## Lugares e parroquias 
### Lugares de San Mamede de Lousada 
### Parroquias de Carballedo 
## Véxase tamén 
### Outros artigos 
* Lugares de Carballedo
San Mamede, San Mamede de Lousada, Carballedo

miniatura|Entrada ao lugar
**San Mamede** é un lugar da parroquia de San Mamede de Lousada, no concello de Carballedo na comarca de Chantada. Segundo o INE en 2016 tiña 24 habitantes (13 mulleres e 11 homes).

## Toponimia
O topónimo **San Mamede** (do latín ) é un haxiotopónimo referido a Mamede de Capadocia e débese á presenza no lugar da igrexa parroquial.

## Patrimonio 
A igrexa parroquial, situada no lugar de San Mamede de Lousada, data do último cuarto de século XVIII. Figura como mestre de obras Alonso de Fraguas.

## Notas 
## Lugares e parroquias 
### Lugares de San Mamede de Lousada 
### Parroquias de Carballedo 
## Véxase tamén 
### Outros artigos 
* Lugares de Carballedo
Pagai do Sur

**Pagai do Sur** (*Pagai Selatan*) é unha das illas Mentawai, a 130 quilómetros da costa occidental de Sumatra en Indonesia. Está ao sur da illa Pagai do Norte (ou *Pagai Utara*). Ten uns 55&nbsp;km de longo e 20&nbsp;km de largo. O punto máis alto no medio duns outeiros, na súa maioría cubertos de bosques virxes é de 302 metros de altura e é coñecido como 'Muntai Gunung'. Na illa producíronse varios terremotos de consideración como en 1797 e 1833. O terremoto de setembro de 2007 de Sumatra produciuse preto de aquí, causando unha elevación costeira, a ampliación das illas próximas e creando ata 6 novas.
En conxunto Pagai do Norte e do Sur tiñan en conxunto unha poboación de 20.974 habitantes no ano 2000.

## Notas
## Véxase tamén
### Outros artigos
* Siberut
Cibrán

O nome **Cibrán** é un antropónimo masculino galego. 

Como topónimo. pode referirse a:

;En Galiza
***Cibrán**, lugar da parroquia de Vilastose, no concello de Muxía;
***Cibrán**, lugar da parroquia de San Xián de Sales, no concello de Vedra;
***Cibrán**, lugar da parroquia do Río, no concello de Vilamarín.

## Véxase tamén
### Outros artigos
***O Cibrao**, lugar da parroquia de Outeiro, no concello de Castro de Rei.
Illa Akpatok

A **illa Akpatok** é unha das illas illas do Ártico canadense deshabitadas na rexión de Qikiqtaaluk de Nunavut, Canadá. É a illa máis grande na baía de Ungava na costa norte do Quebec. A illa noméase polo Akpat (arao de pico ancho), que viven nos bordos ao longo dos cantís de pedra calcaria que rodean a illa.

## Xeografía 
Cunha superficie de 903&nbsp;km², a illa de Akpatok é predominantemente pedra calcaria, rodeada de escarpados cantís que se elevan de 150 a 250 m. sobre o nivel do mar. Os cantís están partidos en moitos lugares por barrancos profundos permitindo o acceso á meseta plana de 23&nbsp;km de largo por 45&nbsp;km de longo.

## Historia 
No extremo sur da illa existen restos dun asentamento Dorset. A illa é coñecida polo canibalismo, que terminou ao redor de 1900, cando os habitantes trasladáronse á península. Reportáronse cranios e restos humanos na illa, pero a exactitude destes informes é cuestionada xa que hai un gran misterio e lenda rodeando os detalles da illa. En xullo de 1971 perforouse un pozo exploratorio de petróleo na illa, pero todo o que queda son uns cantos refuxios destartalados e equipos oxidados.

## Notas
## Véxase tamén
### Ligazóns externas
*  at oceandots.com
* Satellite Photograph from USGS
* Akpatok Island in the Atlas of Canada - Toporama; Natural Resources Canada
Lixibán, Santa Baia de Búbal, Carballedo

**Lixibán** é un lugar da parroquia de Santa Baia de Búbal, no concello de Carballedo na comarca de Chantada. Segundo o INE en 2016 estaba deshabitado.

## Toponimia
O topónimo é de orixe incerta, talvez dun antigo *.* Só existe este Lixibán en toda Galicia*.*

## Notas 
## Lugares e parroquias 
### Lugares de Santa Baia de Búbal 
### Parroquias de Carballedo 
## Véxase tamén 
### Outros artigos 
* Lugares de Carballedo
Soiuz T

**Soiuz T** foi un modelo de nave Soiuz deseñado para misións na órbita terrestre. Estivo en servizo entre 1978 e 1986.

## Características 
A Soiuz  T resultou dun profundo redeseño a finais da década de 1970. Usou un sistema de acoplamento Igla mellorado e un novo módulo de servizo co sistema de propulsión de control de actitude e traslación integrado. Neste modelo reintroducíronse os paneis solares como forma de xerar enerxía e aumentouse a cantidade de propelente. Tamén se usou unha aviónica dixital mellorada e a seguridade da tripulación aumentouse cunha nova torre de escape, que salvaría a vida dos tres cosmonautas da misión Soiuz T-10-1 ao estoupar o foguete lanzado ra rampla de lanzamento. Foi a primeira Soiuz  con capacidade para tres tripulantes usando traxes de presión ao mesmo tempo.

## Voos 
## Notas 
## Véxase tamén 
### Outros artigos 
*Soiuz U
Lufthansa Regional

**Lufthansa Regional** é o nome de marca para os voos rexionais realizados por dúas aeroliñas domésticas totalmente pertencentes a Lufthansa, Air Dolomiti e Lufthansa CityLine. Están baseadas nos centros de conexión de Lufthansa no aeroporto de Frankfurt e no aeroporto de Múnic. Anualmente transportan a 10,5 millóns de pasaxeiros usando o nome de *Lufthansa Regional*. A súa predecesora foi Team Lufthansa.

## Aeroliñas membros 
### Actuais
* Air Dolomiti baseada no aeroporto de Múnic (tamén opera algunhas rutas baixo a súa propia marca).
* Lufthansa CityLine baseada nos aeroportos de Frankfurt e Múnic.

### Pasadas
* Augsburg Airways (cesou as súas operacións en outubro de 2013 cando o contrato con Lufthansa non foi renovado).
* Contact Air (cesou as súas operacións en outubro de 2012 cando o contrato con Lufthansa non foi renovado).
* Eurowings (ata o 25 de outubro de 2014 cando Eurowings comezou a voar exclusivamente no nome de Germanwings).

## Frota 
En febreiro de 2017 a frota combinada de ámbalas dúas aeroliñas operando para Lufthansa Regional estaba formada polos seguintes avións:

## Véxase tamén 
### Ligazóns externas 
* Páxina web da aeroliña

## Notas
Soiuz MS

**Soiuz MS** é un modelo de nave Soiuz deseñado para misións na órbita terrestre e dar servizo á Estación Espacial Internacional. O seu primeiro voo tivo lugar en 2016.

## Características 
A Soiuz  MS é unha mellora da Soiuz TMA, con cambios centrados nun novo ordenador de a bordo, redundancia no control de actitude e no sistema de acoplamento e paneis solares máis modernos. Entre as melloras están:

*Aumento da eficiencia das células solares dun 12% a un 14% e área dos paneis solares aumentada en 1,1 m2.
*Se engade unha quinta Baterías de 155 Amperio-hora de capacidade.
*Capas antimeteoroides adicionais no módulo orbital.
*Uso do novo ordenador TsVM-101 de só 8,3&nbsp;kg de peso fronte aos 70&nbsp;kg do ordenador Argon 16 anterior.
*Propulsores de control de actitude reordenados para permtir o acoplamento e desacoplamento cun propulsor averiado e a deorbitación con dous averiados.
*Mellora da redundancia mediante o uso de dous subsistemas de propelente independentes.
*Uso do sistema de navegación por satélite ASN-K capaz de utilizar os sinais do sistema GLONASS e GPS para navegación autónoma e para a localización da cápsula despois da aterraxe.
*Sistema de comunicacións e telemetría integrado capaz de usar os satélites Luch, TDRS e EDRS para comunicarse coas estacións terrestres.
*Sistema de acoplamento automático Kurs-NA.
*Motor eléctrico de apoio no sistema de acoplamento.
*Televisión dixital.
*Sistema de iluminación exterior baseado en LEDs.
*Un sistema de rexistro de voo para gravar voz e datos durante a misión.

## Voos 
## Notas 
## Véxase tamén 
### Outros artigos 
*Soiuz FG
*Estación Espacial Internacional
Aeroporto de Boloña-Guglielmo Marconi

O **aeroporto de Boloña-Guglielmo Marconi** (IATA: **BLQ**, ICAO: **LIPE**) é un aeroporto internacional que serve á cidade italiana de Boloña. Atópase a uns 6&nbsp;km ao noroeste do centro da cidade, na rexión de Emilia-Romaña, a uns 200&nbsp;km ao sueste de Milán. O aeroporto foi chamado na honra do enxeñeiro eléctrico nado en Boloña Guglielmo Marconi. Con 7 680 992 pasaxeiros en 2016 é o sétimo aeroporto máis concorrido de Italia.

## Aeroliñas e destinos
## Véxase tamén 
### Ligazóns externas 
* Web do aeroporto

## Notas
Aeroporto de Nápoles-Capodichino

O **aeroporto de Nápoles-Capodichino** (IATA: **NAP**, ICAO: **LIRN**) é un aeroporto internacional que serve á cidade italiana de Nápoles. Atópase a 5,9&nbsp;km ao norte da cidade, no distrito de Capodichino. O aeroporto ten dúas terminais, a Terminal 1 usada para voos regulares, e a Terminal 2 afastada do aeródromo usada para operacións chárter.

Nápoles, cunha poboación metropolitana de case tres millóns de persoas é a área metropolitana máis grande de Europa que non ten un centro de conexións dunha aeroliña no seu aeroporto.

## Aeroliñas e destinos
## Véxase tamén 
### Ligazóns externas 
* Web do aeroporto

## Notas
Pedrola

**Pedrola** é un municipio de España, na comarca da Ribera Alta del Ebro, provincia de Zaragoza, Comunidade Autónoma de Aragón. Forma parte do partido xudicial de Zaragoza.

## Xeografía 
Próxima ao río Ebro pola súa marxe dereita e á confluencia do Jalón pola esquerda, Pedrola está localizada na chamada Depresión do Vale do Ebro. A súa altitude é de 2 962​ msnm.

O concello ocupa unha superficie de 113,53 km² e, no ano 2016, tiña unha poboación de 3 450 habitantes (pedroleros/as), o que facía unha densidade de 30,39 hab./km².

Dista 36 km de Zaragoza.

## Demografía 
**Nota.** Datos do Instituto Español de Estadística.

## Economía 
A súa economía baséase nas actividades de carácter industrial, sobre todo desde a implantación na achegada Figueruelas da factoría Opel España. Porén, a fonte tradicional de ingresos, a agricultura, a pesar de que perdeu importacia, mantense en vigor.

## Notas 
## Véxase tamén 
### Outros artigos 
* Lista de concellos de Zaragoza
### Ligazóns externas 
* Páxina web do Concello de Pedrola
* Servizo deportivo municipal Pedrola
Aeroporto de Lión-Saint Exupéry

O **aeroporto de Lión-Saint Exupéry** (IATA: **LYS**, ICAO: **LFLL**), anteriormente coñecido como **aeroporto de Lión-Satolas**, é o aeroporto internacional de Lión, a terceira cidade máis grande de Francia e un importante centro de transporte para toda a rexión de Auvernia-Ródano-Alpes. Atópase en Colombier-Saugnieu, a 20&nbsp;km ao sueste do centro de Lión. No ano 2017 usaron o aeroporto un total de 10 280 192 pasaxeiros.

## Historia 
### Primeiros anos 
O aeroporto foi inaugurado polo presidente Valéry Giscard d'Estaing o 22 de abril de 1975 e abriuse para os pasaxeiros unha semana despois. Deseñouse para substituír o antigo aeroporto de Lión-Bron, que non podía ampliarse xa que estaba situado nunha área urbana.

No ano 1994 a liña de alta velocidade LGV Ródano-Alpes comezou a dar servizo ao aeroporto, proporcionándolle trens directos a París e Marsella. Dende 1997 vén sendo unha cidade focal para a aeroliña Air France.

### Desenvolvemento dende os anos 2000 
O aeroporto inicialmente chamouse *aeroporto de Lión-Satolas*, pero no ano 2000 tanto o aeroporto como a estación de tren bautizáronse na honra do pioneiros da aviación e escritor lionés Antoine de Saint-Exupéry ao cumprirse o centenario do seu nacemento.

## Aeroliñas e destinos
### Pasaxeiros
### Carga
## Notas 
## Véxase tamén 
### Ligazóns externas 
* Web do aeroporto
Aeroporto de Riga

O **aeroporto internacional de Riga** (IATA: **RIX**, ICAO: **EVRA**) é o aeroporto internacional da capital de Letonia, Riga, e o máis grande dos países bálticos. Ten voos directos a uns 90 destinos de 30 países. Serve como centro de conexións para airBaltic, SmartLynx Airlines, RAF-Avia, Vip Avia e Inversija e como base para Wizz Air. A aeroliña nacional letoa, airBaltic, é a principal operadora do aeroporto seguida por Ryanair.

O aeroporto está situado no municipio de Mārupe, a 10&nbsp;km ao oeste de Riga. O aeroporto pertence a unha sociedade anónima estatal, sendo o dono de todas as súas accións o goberno de Letonia. O titular das participacións estatais é o Ministerio de Transporte do país.

## Historia 
O aeroporto construíuse no ano 1973 como unha alternativa ao aeroporto de Spilve que se estaba volvendo moi anticuado.
 
Unha renovación e modernización do aeroporto rematouse en 2001, coincidindo co 800 aniversario da fundación da cidade.  En 2006 e en 2016 inauguráronse as novas extensións das terminais no norte. O aeroporto conta con tres terminais: A e B para saídas Schengen e C tanto para Schengen como para non-Schengen. A zona de chegadas 1, na terminal A, encargase das chegadas Schengen, mentres que a 2, na terminal C, encárgase das chegadas non-Schengen. En outubro de 2006 inauguráronse unhas instalacións de mantemento, reparación e revisión que son xestionadas conxuntamente por dúas empresas locais, Concors e SR-Technik. O aeroporto ten un ILS CAT II.

## Aeroliñas e destinos
## Véxase tamén 
### Ligazóns externas 
* Web do aeroporto 

## Notas
Aeroporto de Leeds Bradford

O **aeroporto de Leeds Bradford** (IATA: **LBA**, ICAO: **EGNM**) é un aeroporto inglés situado en Yeadon, no distrito metropolitano da Cidade de Leeds en West Yorkshire, a 11&nbsp;km ao noroeste do centro da cidade de Leeds. Foi inaugurado en outubro de 1931 como *aeródromo de Yeadon*, e moitos habitantes da zona aínda lle seguen chamando así. Serve ás cidades de Leeds e Bradford, ademais da rexión máis ampla de Yorkshire que inclúe ás cidades de York e Wakefield.

O aeroporto opera a moitos destinos domésticos e europeos. Trátase do aeroporto inglés que se atopa a maior altitude, estando a 208 metros sobre o nivel do mar. No ano 2016 pasaron polas súas instalacións un total de 3 612 117 pasaxeiros, sendo o 15º aeroporto máis concorrido do Reino Unido. É base para Jet2.com, Monarch Airlines e Ryanair, mentres que Thomson Airways utilízao estacionalmente como base.

## Aeroliñas e destinos
## Véxase tamén 
### Ligazóns externas 
* Web do aeroporto

## Notas
Coda (álbum de Led Zeppelin)

***Coda*** é o noveno álbum de estudio (considerado como disco *póstumo*) da banda británica Led Zeppelin, editado en 1982.

## Historia e características 
O álbum é unha colección de cancións non utilizadas durante a carreira de doce anos do grupo. Foi publicado dous anos despois da súa disolución oficial e a morte do batería John Bonham.

O contrato do grupo con Atlantic Records obrigábao a publicar un novo disco, mais os músicos non desexaban que o posto do recentemente falecido batería o ocupase outro, preferindo manter a formación clásica, polo que optaron por sacar un álbum con gravacións antigas descartadas e sobrantes dos discos anteriores.

### Nome e portada 
*Coda* é o nome que recibe a pasaxe coa que remata unha peza musical. A portada foi deseñada polo estudo *Hipgnosis*, sendo o quinto álbum realizado para Led Zeppelin; as catro letras que forman o título do disco recordan a tipografía utilizada para as luces de neon.

## Notas
Illa Busuanga

**Busuanga** é a illa máis grande das illas do Grupo Calamian na provincia de Palawan en Filipinas. A illa de Busuanga é a segunda illa máis grande na provincia logo da illa de Palawan. A illa está situada a medio camiño entre as illas de Mindoro e Palawan no Mar da China Meridional situado ao oeste e o Mar de Sulu ao sueste. Ao sur da illa atópanse as outras dúas illas principais do Grupo de Calamian: Culion e Illa Coron.

O terzo occidental da illa pertence ao municipio de Busuanga e os dous terzos do leste pertencen ao municipio de Coron.

A illa Busuanga coñécese principalmente como lugar de mergullo recreativo debido aos doce naufraxios da segunda guerra mundial que foron afundidos polos bombardeos da mariña estadounidense en baía Coron, un fondeadoiro natural cerca do centro da cidade de Coron, o 24 de setembro de 1944.

## Notas
## Véxase tamén
Illa Lingga

A **Illa Lingga** (en indonesio: *Pulau Lingga*) é a maior e máis poboada das Illas Lingga, en Indonesia. Ten unha superficie de 889 quilómetros cadrados. Está situada ao sur das illas Riau na costa leste de Sumatra. A outra illa principal do arquipélago é Singkep.
Lingga está ao sur de Bintan e ao norte da veciña illa Singkep, no extremo sur do Mar da China Meridional e ao sur da liña do ecuador.
A capital da illa é Daik no sur. Outros lugares de importancia son *Pelandok* e *Kado* na costa sur e *Centeng* e *Linau* na costa norte.

O pico máis alto é *Gunung Lingga* con 1.163 m. *Gunung Sepinan* pola súa banda alcanza os 750 m.

## Notas
## Véxase tamén
### Outros artigos
### Ligazóns externas
Cigarrosa

O topónimo **Cigarrosa** pode referirse a:

;En Galiza
***Cigarrosa**, lugar da parroquia de Albos, no concello de Verea.

## Véxase tamén
### Outros artigos
***Ponte da Cigarrosa**, sobre o río Sil, entre Petín e A Rúa de Valdeorras.
O Cimo do Lugar

Como topónimo **O Cimo do Lugar** pode referirse a:

;En Galiza
***O Cimo do Lugar**, lugar da parroquia de Monseiro, no concello de Láncara;
***O Cimo do Lugar**, lugar da parroquia de Reigada, no concello de Monforte de Lemos.

## Véxase tamén
### Outros artigos
Jaime Vidal Rey

**Jaime Vidal Rey**, nado en Carballedo (concello de Cotobade) en 1915 e finado en Hinojosa del Duque (Córdoba) o 2 de febreiro de 1939, foi un estudoso e xornalista galego.

## Traxectoria 
[miniatura|300px|O [SEG en 1936: Xesús Carro, Vicente Risco, Ramón Otero Pedrayo, Luís Iglesias Iglesias, Sebastián González García-Paz, Felipe Cordero Carrete, Salustiano Portela Pazos, Paulino Pedret, **Jaime Vidal Rey**, Antón Iglesias Vilarelle, Manuel Díaz Rozas, Alfonso Vázquez Martínez, Xosé Filgueira Valverde, Xulio Francisco Ogando, Ramón Sobrino Buhigas, Anxelo Ramos Colemán, Isidro Parga Pondal, Florentino López Cuevillas e Xoán López Durá]]
Fixo o bacharelato no Instituto de Pontevedra, onde ingresou en 1926. Estudou Dereito na Universidade de Santiago de Compostela. Membro do Seminario de Estudos Galegos, ingresou en 1934 co traballo "Papeletas pra o estudo da Real Audiencia de Galicia", e foi elixido contador da Comisión Directora en 1935. Publicou en *Raza Celta* de Montevideo o manifesto "Aos mozos galegos". Foi redactor-xefe de *La Voz de Cotobad*. Participou na campaña a prol do SI ao Estatuto de Autonomía cunha conferencia en Unión Radio en xuño de 1936. Co golpe de Estado do 18 de xullo de 1936 escondeuse no monte. Para escapar á represión ingresou como voluntario no Terzo de Requetés de Pontevedra. Estivo na fronte de Guadarrama. Foi tenente provisional de Infantaría do Batallón de Cazadores de Ceuta, núm. 7. Morreu en acción de guerra en Sierra Patuda, no termo de Hinojosa del Duque, o 2 de febreiro de 1939. Coa súa morte, o franquismo manipulou e apropiouse da súa figura como un "mártir da Cruzada".

## Notas 
## Véxase tamén
O futuro é muller

***O futuro é muller*** (en ) é un filme dirixido e escrito por Marco Ferreri, estreado en 1984. O filme participou na competición da 41ª edición do Festival Internacional de Cine de Venecia.

Estreouse en galego na TVG o 24 de setembro de 2017.

## Personaxes 
*Ornella Muti como Malvina
*Hanna Schygulla como Anna
*Niels Arestrup como Gordon
*Isabella Biagini como amigo de Anna
*Maurizio Donadoni como Sergio 
*Michele Bovenzi como o xefe
*Laura Morante como Piera   
*Solveig D'Assunta como Eugenia
*Pierangelo Bertoli como El mesmo
*Piera Degli Esposti

## Notas 
## Véxase tamén 
### Ligazóns externas 
*
Felipe Cordero Carrete

**Felipe Ramón Cordero Carrete**, nado en Redondela en 1895 e finado en Santiago de Compostela en 1988, foi un profesor e estudoso galego.

## Traxectoria 
[miniatura|300px|O [Seminario de Estudos Galegos|SEG en 1936: Xesús Carro, Vicente Risco, Ramón Otero Pedrayo, Luís Iglesias Iglesias, Sebastián González García-Paz, Felipe Cordero Carrete, Salustiano Portela Pazos, Paulino Pedret, Jaime Vidal Rey, Antón Iglesias Vilarelle, Manuel Díaz Rozas, Alfonso Vázquez Martínez, Xosé Filgueira Valverde, Xulio Francisco Ogando, Ramón Sobrino Buhigas, Anxelo Ramos Colemán, Isidro Parga Pondal, Florentino López Cuevillas e Xoán López Durá]]
Bisneto de Ramón Carrete-de Losada Pardo, foi fillo de Felipe Cordero Escalona e Elisa Carrete Rebolledo, e irmán de Geranfel, Maruja e Margot Cordero Carrete.

Criouse en Porto Rico, onde estudou odontoloxía. Retornou a Galicia como herdeiro do seu tío. Na II República foi profesor auxiliar de clases prácticas de inglés e director da Residencia de Estudantes da Universidade de Santiago de Compostela. Foi membro do Seminario de Estudos Galegos. Co golpe de Estado do 18 de xullo de 1936 foi separado da docencia universitaria. Traballou no Instituto de Estudos Galegos Padre Sarmiento, do que foi secretario, e publicou artigos nos *Cuadernos de Estudios Gallegos*. Foi promotor e xerente da Editorial de los Bibliófilos Gallegos.

Casou con Maruja Mucientes.

## Véxase tamén 
### Bibliografía 
* 
* 

### Ligazóns externas 
* Epistolario Luís Seoane
Mundín, Santa Baia de Búbal, Carballedo

**Mundín** é un lugar da parroquia de Santa Baia de Búbal, no concello de Carballedo na comarca de Chantada. Segundo o INE en 2016 tiña 21 habitantes, 8 mulleres e 13 homes.

## Toponimia
O topónimo fai referencia á terra ou casa de , en latín, antropónimo.

## Notas 
## Lugares e parroquias 
### Lugares de Santa Baia de Búbal 
### Parroquias de Carballedo 
## Véxase tamén 
### Outros artigos 
* Lugares de Carballedo
Piazza della Repubblica de Roma

dereita|miniatura|A fonte das náiades na Piazza della Repubblica.
**Piazza della Repubblica** é unha praza semicircular de Roma, no cumio do monte Viminal, próximo á estación de Termini. Nela atópase a basílica de Santa Maria degli Angeli e dei Martiri. Dende a praza comeza unha das rúas principais de Roma, Via Nazionale.

O antigo nome da praza, ''Piazza dell'Esedra*, aínda común no presente, provén da exedra das termas de Diocleciano, que dan á praza a súa forma. Os pórticos que arrodean a praza foron construídos en 1887–98 por Gaetano Koch, en lembranza dos antigos edificios do lugar, mentres que a basílica de Santa Maria degli Angeli e dei Martiri que se atopa na praza está construída sobre unha das zonas das termas (o seu arquitecto Michelangelo empregou o tepidarium como unha das áreas do seu plano de cruz grega).

## Véxase tamén 
### Bibliografía 
* Touring Club Italiano (2004). *Roma, collana L'Italia*.
* Willy Pocino (2004). *Le curiosità di Roma''. Roma: Newton & Compton Editori.
Aeroporto de Eindhoven

O **aeroporto de Eindhoven** (IATA: **EIN**, ICAO: **EHEH**) é un aeroporto neerlandés situado a 7,6&nbsp;km ao oeste de Eindhoven. En termos de número de pasaxeiros é o segundo aeroporto máis concorrido dos Países Baixos, chegando aos 4,7 millóns no ano 2016. O aeroporto é usado tanto para tráfico civil como militar.

## Aeroliñas e destinos
## Véxase tamén 
### Ligazóns externas 
* Web do aeroporto

## Notas
Aeroporto de Sofía

O **aeroporto de Sofía** (IATA: **SOF**, ICAO: **LBSF**) é o principal aeroporto internacional de Bulgaria. Está situado a 10&nbsp;km ao leste do centro de Sofía, a capital do país. No ano 2015 superou por vez primeira os 4 millóns de pasaxeiros, pasando polas súas instalacións un total de 4 088 943, un 7,2% de incremento con respecto ao ano anterior. En 2016 a cifra foi de 4 980 387, un 21,8 % máis. O aeroporto serve como base para BH Air, Bulgaria Air, Bulgarian Air Charter, Ryanair e Wizz Air. A base aérea de Vrazhdebna da Forza Aérea de Bulgaria atópase tamén nas súas instalacións.

## Aeroliñas e destinos
### Pasaxeiros
### Carga
## Véxase tamén 
### Ligazóns externas 
* Web do aeroporto

## Notas
Aeroporto de Tesalónica

O **aeroporto internacional de Tesalónica "Macedonia"** (IATA: **SKG**, ICAO: **LGTS**), anteriormente coñecido como *aeroporto de Mikra*, é un aeroporto grego situado a 13&nbsp;km ao sur da Torre Branca de Tesalónica en Thermi.

É o terceiro aeroporto máis grande de Grecia despois dos de Atenas e Heraclión. Inaugurouse no ano 1930 e é o segundo aeroporto grego máis concorrido en termos de operacións e o terceiro en termos de pasaxeiros. No ano 2016 pasaron polas súas instalacións un total de 6 044 129 pasaxeiros. É o principal aeroporto do norte de Grecia e serve á cidade de Tesalónica, a segunda máis grande do país, ao destino turístico de Chalkidiki e ás cidades que rodean a rexión.

## Aeroliñas e destinos
## Notas 
## Véxase tamén 
### Ligazóns externas 
* Web do aeroporto
Aeroporto de Niza-Costa Azul

O **aeroporto de Niza-Costa Azul** (IATA: **NCE**, ICAO: **LFMN**) é un aeroporto internacional situado a 5,9&nbsp;km ao suroeste de Niza, no departamento francés dos Alpes Marítimos. É o terceiro aeroporto máis concorrido de Francia e serve como cidade focal para Air France e como base operacional para easyJet. No ano 2016 pasaron polo aeroporto un total de 12 427 427 de pasaxeiros. As súas instalacións atópanse a 7&nbsp;km ao oeste do centro da cidade e é o principal punto de chegada á Costa Azul.

Debido á súa proximidade co Principado de Mónaco, tamén serve como aeroporto desta cidade-estado, con servizos de helicópteros que unen o principado co aeroporto. Algunhas aeroliñas comercializan Mónaco como destino a través do aeroporto de Niza.

## Aeroliñas e destinos 
### Pasaxeiros 
### Carga
## Notas 
## Véxase tamén 
### Ligazóns externas 
* Web do aeroporto
Carta outorgada

[miniatura|Exemplo de carta outorgada: o [Estatuto Real de 1834|Estatuto real de 1834.]]
Denomínase **carta outorgada** (en francés, "*charte octroyée*") a unha declaración do rei ou outro gobernante, non votada por unha asemblea representativa da nación, pola que manifestaba a primacía do seu poder e que gobernaba os seus súbditos dunha forma absolutista, sen ningunha limitación. Supuña, de feito, unha pseudo constitución para o estado, posto que en troques de ser ditada polo pobo, a carta outorgada xurdía dun poder absolutista anterior, o rei, que outorgaba certos dereitos aos súbditos sen a súa intervención. Polo xeral, as cartas outorgadas eran moi restritivas en canto a dereitos e representatividade, e non se recoñece o principio de soberanía nacional nin da soberanía popular.

Estas cartas desapareceron cando desapareceu o poder monárquico de vocación absolutista ou autoritaria, para ser substituídas por constitucións "pactadas" (como a francesa de Lois Filipe I de 1830, que pretendían ser un pacto entre a soberanía do monarca e a da nación), ou por constitucións liberais emanadas dunha asemblea constituínte.

## Exemplos 
Exemplos de carta outorgada son a Carta outorgada por Lois XVIII en xuño de 1814 en Francia, a Carta Constitucional de Pedro IV de Portugal (29 de abril de 1826), o Estatuto Real de 1834 en España, o Estatuto Albertino en Italia e as Leis Fundamentais de Rusia de 1905, outorgadas por Nicolao II. En América pertence a este grupo o Decreto de Bases e Garantías emitido polo gobernante costarriqueño Braulio Carrillo Colina (1841), no cal se declaraba xefe vitalicio e inamovible.

En España, o Estatuto Real de 1834 foi a carta outorgada máis importante que houbo, na cal Martínez de la Rosa, liberal moderado, lle daba a entender ao pobo cal eran os seus propósitos no seu novo goberno, que estaba marcado por un ambiente de tensión e de continuas loitas fronte ao carlismo. A raíña rexente (María Cristina) apoiaba o Partido Moderado, xa que buscaba apoios fronte ao carlismo, pero non compartía os seus mesmos ideais.

## Notas 
## Véxase tamén 
### Bibliografía 
*
San Pietro in Vincoli

**San Pietro in Vincoli** (traducido: San Pedro en cadeas) é unha igrexa titular católica romana e basílica menor en Roma, Italia, máis coñecida para ser a casa da estatua de Michelangelo  Moisés, parte da tumba do papa Xulio II.

## Historia 
[miniatura|esquerda|220px|A estatua do *[Moisés (Michelangelo)|Moisés* de Michelangelo, na basílica.]]
A basílica foi construída na metade do século V para acoller a reliquia das cadeas coas que ataron a San Pedro durante o seu encarceramento en Xerusalén.

Segundo conta a lenda, a emperatriz Eudoxia (esposa do emperador Valentiniano III) ofreceu as cadeas como agasallo ó papa León I. Cando este as comparou coas cadeas do primeiro encarceramento de san Pedro no cárcere Mamertino en Roma, as dúas cadeas se uníronse milagrosamente. As cadeas gardáronse nun relicario baixo o altar principal da basílica.

A igrexa experimentou varias restauracións e reconstrucións, entre elas a restauración do papa Hadrián I e as reconstrucións do papa Sisto IV e de Xulio II. Tamén sufriu unha renovación en 1875. O pórtico frontal, incorporado en 1475, atribúeselle a Baccio Pontelli, mentres que o claustro (1493-1503), é obra de Giuliano da Sangallo.

## Véxase tamén 
### Bibliografía 
*Federico Gizzi, *Le chiese medievali di Roma*, Newton Compton/Rome, 1998.

### Outros artigos 
*Moisés (Michelangelo)